melléklet a 150/2026. (IV.29.) határozathoz

SZEMÉLYES KÖZREMŰKÖDŐI SZERZŐDÉS 

egyrészről:	Mór Városi Önkormányzat (8060 Mór, Szent István tér 6.) képviseli: Fenyves Péter polgármester, mint Egészségügyi Szolgáltató (1), valamint

másrészről:	Csókakő Községi Önkormányzat (8074 Csókakő, Petőfi S. u. 3.) képviseli Lévai Ildikó polgármester, mint Egészségügyi Szolgáltató (2),
[Egészségügyi Szolgáltató (1) és Egészségügyi Szolgáltató (2) a továbbiakban együtt: Egészségügyi Szolgáltatók]
harmadrészről: 
Dr. Virágh Andrea egyéni vállalkozó (nyilvántartási száma:          , adószáma:     , székhely: 8000 Székesfehérvár, Mancz János utca 2/B 8/26) szakorvos (orvosi nyilvántartási száma: 74212), mint személyes közreműködésre kötelezett (a továbbiakban: Közreműködő),

együtt: szerződő felek között az alábbi feltételek szerint:


I. Szerződés tárgya:

1. Egészségügyi Szolgáltatók, mint az egészségügyi alapellátásért felelős szerv az egészségügyi alapellátásról szóló 2015. évi CXXIII. törvény 5. § (1) bekezdés a) pontjában meghatározott feladata ellátása körében a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet (továbbiakban: Rendelet) 1. § (3) bekezdése alapján a jelen szerződéssel az V. számú háziorvosi szolgálat móri körzetrészének (SZEAK kód: 070090058) helyettesítéssel történő ellátásával, személyes közreműködői formában megbízza a Közreműködőt, aki a feladat jogszabályokban és az egészségügyi szakmai szabályokban leírt tartalmú magas szintű ellátására kötelezettséget vállal.

II. Felek jogai és kötelezettségei:

2. A szerződő felek tudomásul veszik, hogy a személyes közreműködői szerződés akkor léphet hatályba, ha Egészségügyi Szolgáltató (1), valamint a Közreműködő a szerződés I.1. pontjában rögzített háziorvosi szolgálatra vonatkozóan a Fejér Vármegyei Kormányhivatal Móri Járási Hivatal Népegészségügyi Osztály (a továbbiakban: Népegészségügyi Osztály) és annak mindenkori jogutódja által kiadott engedéllyel, valamint egyéb, jogszabály által előírt hatósági engedélyekkel rendelkezik. 
A Közreműködő kijelenti továbbá, hogy ezen engedélyek birtokában a jelen Közreműködői Szerződésben vállalt kötelezettségeket maradéktalanul teljesíteni tudja. A fentiek hiányából eredő jogkövetkezményekért, károkért a Közreműködő teljes körű felelősséggel tartozik. A Közreműködő kötelezettséget vállal arra, hogy bármely olyan körülményt, - amely a jelen közreműködői szerződés teljesítését akadályozza, vagy bármilyen formában befolyásolja – haladéktalanul írásban jelzi az Egészségügyi Szolgáltatók felé. 

3. Közreműködő vállalja, hogy a fentiekben leírt körzetben – betegség, hivatalos távollét, szabadság és egyéb indokolt akadályoztatás miatti helyettesítés eseteinek kivételével – a mindenkor érvényes szakmai szabályok, valamint a Nemzeti Egészségbiztosítási Alapkezelő (továbbiakban: NEAK) és a Népegészségügyi Osztály által meghatározott minőségbiztosítási követelményrendszernek megfelelően, személyes ellátást nyújt az egészségi állapot megőrzése, a betegségek megelőzése és gyógyítása céljából a mindenkor hatályos jogszabályok szerint. 

4. A Személyes Közreműködői Szerződés keretében ellátott feladatokhoz kapcsolódó tárgyi minimum feltételeket az Egészségügyi Szolgáltatók a 60/2003.(X.20) ESZCSM rendeletben foglaltak szerint biztosítja, kivéve „távkonzultáció nyújtására alkalmas telefon, mobiltelefon vagy számítógép széles sávú internetkapcsolattal”, melynek működési költsége a Közreműködőt terheli, annak szolgáltatók felé történő megfizetésére a Közreműködő kötelezettséget vállal. A szükséges fogyóeszközök (gumikesztyű, szájmaszk, injekciós tűk, injekciós fecskendők, percutan kanülök, EKG papír, infúzió és szerelék) pótlása, EKG kötelező időszakos felülvizsgálata a Közreműködő feladata.

5. [bookmark: _Hlk148361853]Közreműködő jelen személyes közreműködői szerződés alapján feladatát személyesen, a 8060 Mór, Kórház u. 21. szám alatti rendelő helyiségben látja el.

6. Felek megállapodnak abban, hogy ha a Közreműködőnek az egészségügyi szolgáltatás működtetésével összefüggő tartozása és egyéb kötelezettség vállalása a lejáratot követő 60 napon belül nem kerül kiegyenlítésre, erről haladéktalanul köteles értesíteni az Egészségügyi Szolgáltatókat.

7. Közreműködő vállalja, hogy akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.
Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.
A személyes ellátási kötelezettséggel rendelkező Dr. Virágh Andrea helyettesítését ellátja:
1. Dr. Kovács Laura (ONYSZ: 85508) a Mór, Kórház u. 21. szám alatti rendelőben.

2. Dr. Varga Andrea (ONYSZ: 60864/1) a Mór, Kórház u. 21. szám alatti rendelőben.

8. Közreműködő vállalja, hogy tevékenységét a jogszabályban előírt megfelelő szakképzettségű körzeti ápolónő, ill. asszisztencia mellett folytatja.
Asszisztens neve: Bozori Dóra
Működési nyilvántartási kártya: 40724


9. Egészségügyi Szolgáltató (1) kötelezettséget vállal arra, hogy a körzeti ápolónő, ill. az asszisztens foglalkoztatásával kapcsolatos költségek teljes egészében őt terhelik, munkából történő távolmaradása esetén köteles a szakmai követelményeknek megfelelő helyettesítéséről gondoskodni, a Rendelet 12. § (1) bekezdésében foglaltak szerint. 

10. A Felek rögzítik, hogy Közreműködő vállalja, hogy az 1. sz. melléklet szerinti rendelési időben dolgozik.

11. Közreműködő köteles értesíteni az Egészségügyi Szolgáltatókat minden olyan körülményről, amely a feladat elvégzését veszélyezteti, vagy akadályozza. Az értesítés elmaradásáról eredő károkért a Közreműködő felel. A Közreműködő köteles az Egészségügyi Szolgáltatókat tájékoztatni bármely rendkívüli eseményről, amely a tevékenység ellátása során tudomására jut. A Közreműködő a kárenyhítési kötelezettség teljesítése kapcsán rendkívüli esemény felmerülése esetén köteles haladéktalanul a szükséges intézkedést megtenni. 

12. A Közreműködő köteles az egészségbiztosítási szerv és a Népegészségügyi Osztály által végzett ellenőrzések során együttműködni. 

13. Közreműködő kijelenti, hogy a tevékenysége ellátásából eredő kárért a Polgári Törvénykönyv rendelkezései szerint helytáll, illetve a feladat elvégzéséhez szükséges hatályos szakmai felelősségbiztosítással rendelkezik. 

14. Közreműködő kötelezettséget vállal arra, hogy a jelen szerződés hatálya alatt bekövetkezett minden olyan változásról, amely a szerződést érinti, Egészségügyi Szolgáltatókat írásban értesíti.

III. Közreműködői díj:

15.  Szerződő Felek rögzítik, hogy Egészségügyi Szolgáltató (1) közvetlenül köt finanszírozási szerződést a NEAK-kal. A finanszírozótól beérkező összeget, de legalább 1.500.000 Ft-ot - a szakdolgozó alkalmazásához szükséges pénzügyi fedezet kivételével – az Egészségügyi Szolgáltató (1) a Közreműködő részére átutalja. 
A Közreműködő kötelezettséget vállal arra, hogy a fenti közreműködői díjról havonta számlát állít ki Mór Városi Önkormányzat 8060 Mór, Szent István tér 6. (adószám: 15727220-2-07) számlázási címre. Az Egészségügyi Szolgáltató (1) kötelezettséget vállal arra, hogy a kiállított számla alapján a díjat a számlán feltüntetett határidőig átutalja a Közreműködő részére a                    számú számlaszámára.

IV. Szerződés időtartama: 

16.  Szerződő Felek rögzítik, hogy jelen szerződés - a II.2. pontban foglalt feltételek teljesülése esetén - 2026. június 01. napjától az V. sz. háziorvosi szolgálat vonatkozásában a Rendelet 1. § (1) bekezdése szerinti jogosulttal kötendő új ellátási szerződés hatályba lépéséig terjedő időre szól.

V. A szerződés megszűnése:

17.  Szerződő felek jelen megállapodást közös megegyezés alapján írásban módosíthatják, illetve közös megegyezéssel megszüntethetik.

18. A felek a jelen szerződést a másik félhez írásban intézett felmondással megszüntethetik. A felmondási idő 2 hónap. A Közreműködői Szerződés megszűnéséig a folyamatos ellátásról a Közreműködő gondoskodik. 
Mór Városi Önkormányzat és Csókakő Községi Önkormányzat a közreműködési szerződést – indoklással – felmondja, ha

a.) a háziorvos a közreműködési szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
b.) a háziorvos önálló egészségügyi tevékenység végzésére való jogosultságát bármely okból elveszti.

VI. Jogviták rendezése:

19. Jelen szerződésből eredő vitás kérdéseket felek elsősorban tárgyalásos módon, egymás közötti egyeztetéssel, egyezséggel vagy szükség szerint szerződésmódosítással rendezik.

VII. Egyéb rendelkezések:

20.  Jelen szerződésben nem szabályozott kérdésekben a vonatkozó egészségügyi, társadalombiztosítási jogszabályok, valamint a Polgári Törvénykönyv rendelkezései az irányadóak. 

21. Szerződő felek jelen szerződést elolvasás és közös értelmezés után, mint akaratukkal mindenben megegyezőt jóváhagyólag aláírják. 





Mór, 2026. április ….				Csókakő, 2026. április ….


…………………………………………..		…………………………………………
Mór Városi Önkormányzat 	          Csókakő Községi Önkormányzat
mint Egészségügyi Szolgáltató (1)		mint Egészségügyi Szolgáltató (2)          		
 	    képviseli			  		                    képviseli
Fenyves Péter 	                   Lévai Ildikó
 polgármester				                   polgármester	


Mór, 2026. április ….	
                         ……………………………………………
                                           Dr. Virágh Andrea
                                         mint Közreműködő
                                               szakorvos
                                    
                                                 
Mór, 2026. április ….

pénzügyi ellenjegyző: …….……………………..
				Hossó Anita
		               pénzügyi irodavezető 

Mór, 2026. április ….			Csókakő, 2026. április ….

jogi ellenjegyző………………………        jogi ellenjegyző:………………………..
Dr. Taba Nikoletta					     Zsichla Gergely
	Mór Város jegyzője				        Fehérvárcsurgói Közös Önkormányzati Hivatal jegyzője 

1. sz. melléklet

[bookmark: _Hlk148431275]Dr. Virágh Andrea szakorvos rendelési ideje:

Hétfő:       		 rendelés: 09:30-12:00	
Kedd:       		 rendelés: 13:30-15:30  tanácsadás: 15:30 – 16:00		
Péntek páros év     rendelés: 13:00 -16:00		
Péntek páratlan év  rendelés: 08:30 – 11:30

